Fabian Rießle

| Fabian Rießle |
| --- | --- |

Henkilötiedot
Syntynyt: 18. joulukuuta 1990 (ikä 33) Freiburg im Bresgau, Saksa
Uran tiedot
Seura:  SZ Breitnau
Laji:  yhdistetty 
Maailmancup
Kaudet:  2009–2024
Voitot:  9
Palkintokorokkeella:  53
 Tietolaatikko päivitetty 28. tammikuuta 2024 
  [ Muokkaa Wikidatassa ]   
| Mitalit> Yhdistetty.Maa:  Saksa. Olympialaiset  | Mitalit> Yhdistetty.Maa:  Saksa. Olympialaiset  | Mitalit> Yhdistetty.Maa:  Saksa. Olympialaiset  | Yhdistetty> Maa:  Saksa. |
| --- | --- | --- | --- |
|  Kultaa | Pyeongchang 2018 | joukkuekilpailu |  |
|  Hopeaa | Sotši 2014 | joukkuekilpailu |  |
|  Hopeaa | Pyeongchang 2018 | suurmäki + 10 km |  |
|  Pronssia | Sotši 2014 | suurmäki + 10 km |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 2015 | joukkuekilpailu |  |
|  Kultaa | Lahti 2017 | joukkuekilpailu |  |
|  Kultaa | Seefeld 2019 | parisprintti |  |
|  Hopeaa | Seefeld 2019 | joukkuekilpailu |  |
|  Hopeaa | Oberstdorf 2021 | joukkuekilpailu |  |
|  Pronssia | Oberstdorf 2021 | parisprintti |  |
Fabian Rießle (s. 18. joulukuuta 1990 Freiburg im Breisgau) on saksalainen uransa lopettanut yhdistetyn hiihtäjä. Hän edusti seuratasolla SZ Breitnauta.
Val di Fiemmen MM-kilpailuissa 2013 Rießle sijoittui normaalimäen Gundersen-kilpailussa 24:nneksi Sotšin olympialaisissa 2014 hän voitti suurmäen kilpailussa pronssia, joukkuekilpailussa hopeaa ja oli normaalimäen kilpailussa kahdeksas. Falunin MM-kilpailuissa 2015 hän voitti joukkuekilpailussa kultaa sekä sijoittui normaalimäen Gundersen-kilpailussa yhdeksänneksi ja suurmäen vastaavassa kilpailussa 12:nneksi. Lahden MM-kilpailuissa 2017 hän voitti joukkuekultaa sekä oli normaalimäen Gundersen-kilpailussa neljäs ja suurmäessä kuudes. Pyeongchangin olympialaisissa 2018 hän saavutti kultaa joukkuekilpailussa, hopeaa suurmäen ja 10 kilometrin hiihdon kilpailussa  ja oli seitsemäs normaalimäen Gundersen-kilpailussa. Seefeldin MM-kilpailuissa 2019 hän voitti kultaa parisprintissä ja hopeaa joukkuekilpailussa. Suurmäen Gundersen-kilpailussa hän sijoittui seitsemänneksi ja normaalimäen Gundersen-kilpailussa 17:nneksi. Oberstdorfin MM-kilpailuissa 2021 Rießle saavutti hopeaa joukkuekilpailussa ja sijoittui Gundersen-kilpailuissa suurmäessä viidenneksi ja normaalimäessä kuudenneksi. Parisprintissä hän saavutti pronssia.
Nuorten maailmanmestaruuskilpailuissa hän on voittanut kolme mitalia: vuonna 2009 pronssia sekä sprintistä että viestistä ja vuonna 2010 kultaa viestistä.
Rießle osallistui maailmancupiin ensimmäistä kertaa kaudella 2008–2009. Hän on voittanut urallaan yhdeksän osakilpailua: Lillehammerin ensimmäisen kilpailun joulukuussa 2015, Chaux-Neuven toisen kilpailun tammikuussa 2016 ja 2017, Lahden jälkimmäisen kilpailun helmikuussa 2016 ja tammikuussa 2017, Ramsaun jälkimmäisen kilpailun joulukuussa 2017 sekä Trondheimin jälkimmäisen ja Klingenthalin molemmat kilpailut maaliskuussa 2018. Lisäksi hän on sijoittunut neljätoista kertaa toiseksi ja 30 kertaa kolmanneksi. Rießle on sijoittunut henkilökohtaisissa kilpailuissa urallaan kolmen parhaan joukkoon 53 kertaa, mikä on yhdenneksitoista eniten kaikkien aikojen tilastossa. Maailmancupin kokonaiskilpailussa hän oli kolmas kausilla 2015–2016 ja 2017–2018, neljäs kaudella 2014–2015, 2016–2017 ja 2020–2021, viides kaudella 2019–2020 sekä kahdeksas kaudella 2018–2019.